בס"ד

‏י"ג תשרי תשע"ח

‏03/10/17

**"בנערינו ובזקנינו נלך" – טיול חנוכה תלת דורי**

**חנוכה תשע"ח**

**מטיילים יקרים, ותיקים וחדשים, אוהבי ומיטיבי לכת כאחד!**

כן, זה יפתיע, אבל אנחנו מקדימים השנה ומתארגנים לטיול חנוכה המסורתי.

מצ"ב התכנית הבסיסית של הטיול על מנת שתוכלו לשקול, להחליט ולשריין את המועד.

הטיול מיועד לסבים וסבתות "קרביים", שלהם נכדים ונכדות "קרביים" כמותם. הטיול מזמן הזדמנות יוצאת דופן לחוויה בין דורית איכותית ומנסיון העבר – טיולים אלה נחקקים עמוק עמוק בחווייה המשפחתית של המשתתפים.

**א. תאריך –** ימים ראשון ושני, 17-18/12/17, כ"ט - ל' כסלו

**ב. תכנית –** כמנהגנו, המסלול יתחלק לשתי קבוצות – אוהבי ומטיבי לכת. בשלב זה אני מפרט את התכנית באופן כללי, והיא כרגיל נתונה לשינויים בדיקות ההכנה שנקיים בשטח סמוך למועד הטיול:

**יום א'** - 6:30 - תפילת שחרית בירוחם, 08:30 תחילת מסלול:

1. מטיבי לכת - (מסלול קשה באורך של 16 ק"מ) - ממכתש קטן למכתש גדול כולל מצד צפיר, נחל חתירה מעלה פלמ"ח ועין ירקעם.
2. אוהבי לכת - (מסלול בינוני באורך 10 ק"מ) - הר סנפיר גדול, סנפיר קטן ועין ירקעם

**יום ב'** - 06:30 תפילת שחרית, 07:30 נסיעה לשדה בוקר:

1. מטיבי לכת - (16 ק"מ)- מעלה דבשון, רמת דבשון, עין עקב, עין עקב עליון ורמת עבדת
2. אוהבי לכת- נחל חוורים עליון, שמורת עין עבדת, תצפית המפל ועבדת

18:00- סיום מסלול משוער.

**ג. לינה -** חאן מרחב-עם. יש מקלחות, שירותים ומקום לטעון את הנייד. הלינה במאהל משותף. יש אפשרות להזמין חושה משפחתית בתוספת תשלום

ארוחת ערב בהכנה משותפת, הדלקת נר שישי של חנוכה ולאחריה משחק לילה לצעירים ולנמרצים.

**יש להביא ארוחת בוקר וצהריים ליום הראשון ובוקר וצהרים ליום השני**

**ד. דרגת קושי –** מטיבי לכת – דרגת קושי גבוהה. אוהבי לכת – דרגת קושי בינונית. ההשתתפות בטיול מוגבלת לילדים מכיתה ד' ומעלה (גיל 10). רישום ילדים מתחת לגיל זה מחייבת תאום אישי עם אחראי הטיול – יובל פרג'וןבטלפון 052-4899965

**ה. עלות -** מחיר הטיול כולל אוטובוס צמוד, הדרכה של יובל פרג'ון ומדריכה נוספת של מרכז סיור ולימוד סוסיא, כניסה לאתרים, לינה בחאן, ארוחת ערב ושתיה חמה בבוקר בהכנה עצמית משותפת – 450 ₪ לאדם. משתתף שלישי מאותה משפחה – 405 ₪ (10% הנחה). ניתן לשלם בשני תשלומים.

**ו. מדיניות ביטולים**

* עד לתאריך 7.12.2017 – החזר מלא למעט דמי טיפול בסך 15 ₪.
* עד לתאריך 10.12.2017 – 50% החזר בתוספת 15 ₪ דמי טיפול
* מתאריך 10.12.2017 - לא יינתן החזר
* ביטול ייחשב רק אם נשלח בכתב [לnsusya@gmail.com](mailto:לnsusya@gmail.com) או סמס/ווטסאפ לטלפון 052-5665709

**ז. הרשמה**

1. קיום הטיול מותנה בהרשמה של 50 נרשמים לכל הפחות.
2. ניתן להירשם לטיול רק דרך אתר האינטרנט של מרכז סיור ולימוד סוסיא [www.susya.org.il](http://www.susya.org.il)
3. **לאחר הרישום המקוון, עליכם לוודא כי הרישום נקלט ואושר**. ללא אישור זה, לא ניתן לשריין מקום בקמפוס

**ח. דגשים והערות**

* יציאה:
* אוטובוס 1 - בשעה 03:30 (לפנות בוקר) מחיפה (נקודה מדויקת תישלח בהמשך), 04:30 - רכבת ראש העין, 05:15 - יד בנימין.
* אוטובוס 2 – בשעה 4:30 מתחנה מרכזית ירושלים (ליד בנייני האומה בצד הקרוב לבנייני האומה)
* חזרה - 18:00- סיום מסלול משוער ביום ב'. הגעה משוערת לחיפה - 23:00.
* **נא שימו לב: ההרשמה לטיול כרוכה בהצהרה כי קראתם את תקנון הטיול, בו אתם מעיינים כעת, ובהצהרה שאין לכם בעייה בריאותית העשויה למנוע מכם לשתתף בטיול זה.**
* **אם יצא רק אוטובוס אחד – ההסעה לא תעבור בירושלים ויהיה על המשתתפים להגיע ליד בנימין.**
* **כמובן שהמסלולים עשויים להשתנות בהתאם לתנאי מזג האוויר.**

**מספר המקומות לפעילות זו מוגבל ל100. על כן הקדימו להירשם ושריינו מקומכם, תוך שאתם מוודאים שהרשמתכם נקלטה!**

לשירותכם תמיד,

יובל ועינב

טיול 3 דורות בנגב,

יום ראשון :

06:30